paragraph_text: mini|320px|Otok [[Lastovo (na zemljovidu srednje i južne Dalmacije) u vrijeme prije bitke bio je u sastavu bizantske Teme Dalmacije, koja je za vladavine Stjepana Držislava bila pod upravom hrvatskoga kralja]] Lastovska bitka, oružani sukob između žitelja hrvatskog otoka Lastova i pomorskih snaga Mletačke Republike, koji se zbio u proljeće 1000. godine. Mlečani su opkolili utvrđeno naselje na otoku, probili obrambene linije i nakon žestoke borbe odnijeli pobjedu. Poslije bitke poštedjeli su živote preživjelog pučanstva, ali su zidine naselja razorili, naselje spalili, a cijeli otok na jedno kraće razdoblje pripojili svojoj državi.